text: Sydbank-direktør går på pension
  27 maj 2010 kl. 11.56
  Sydbanks direktør, Carsten Andersen, har i dag meddelt, at han går på pension.
  29 år på posten var, hvad det kunne blive til for Sydbanks direktør, Carsten Andersen. Han har arbejdet 34 år i Sydbank, men har nu meddelt, at han vil gå på pension i udgangen af maj måned.
  Der er sket meget, siden Carsten Andersen overtog posten som økonomidirektør i 1976. Dengang var Sydbank Danmarks 20. største bank med 260 ansatte. I dag tæller banken omkring 2500 ansatte, og er Danmarks 4. største bank. Carsten Andersen har yderligere for nylig modtaget Ridderkorset af Dannebrogordenen. 
  Det er Karen Frøsig, der skal overtage pladsen og dermed også titlen som Danmarks eneste kvindelige administrerende bankdirektør.
  Sydbank markerer pensionen d. 28. maj i bankens hovedsæde på Peberlyk i Aabenraa.
  